text: Festival-fest for fysisk og psykisk udviklingshæmmede
  14 august 2014 kl. 14.45
  Op mod 700 borgere fra beskyttede værksteder i Sønderjylland kunne torsdag nyde musikken fra bl.a. Kandis og Kim og Hallo til den årlige Festival Syd.
  Festivalen er blevet en tilbagevendende begivenhed i Sønderborg og et højdepunkt for fysisk og psykisk udviklingshæmmede i hele landsdelen, der fester og hører musik. I år deltog også gæster fra Tyskland.
  Årets musikprogram bød bl.a. på Die Mürwiker Band fra Flensborg, O.S.3, Kandis, Noodles (Gasolin/Kim Larsen kopi band), Mig og mine venner (Bamses Venner kopi band), Kim og Hallo, Tyroler Show.
  Bag festivalen står botilbuddene Alssundværkstedet, Værkstedet Søndervang, Østerlund Værkstedet, Botilbudet Bosager, Naturværkstedet, Botilbudet Flintholm og Aflastningshjemmet Rendbjerg.
  